Indautxu Kirol Elkartea

Indautxu Kirol Elkartea Bilboko Indautxu auzoko kirol kluba da. 1924an sortua, egun Lurraldeko Preferentean dabil, Espainiako futbol ligako bigarren mailan 13 urtetan egon bazen ere 1950eko hamarkadan eta 1960koan.

Futbol sailaz gainera, boxeo eta igeriketa sailak ere baditu.

Historia 
1924an sortu eta 1929an desegin zuten, baina 1940an Gerra Zibilaren ondoren birsortu zen. 1942an Afizionatuen Espainiako futbol txapelketaren finala jokatu zuen baina galdu egin zuen. 1945ean ordea irabazlea izan zen. Hurrengo urteetan beste hiru final jokatu zituen baina ez zuen garaipenik lortu.

1955-56 denboraldian Bigarren Mailara igo zuen, Zarra eta Panizo bezalako jokalarien laguntzaz eta Rafael Iriondo entrenatzailea zutela. 1967 arte jarraian egon zen bigarren mailan eta emaitza onak ere lortu zituen 1957 eta 1959ko hirugarren postua eta 1958ko laugarrena besteak beste. Azken denboraldia 1969koa izan zuen. Handik hirugarren mailara jeitsi zen, ez baitzen bigarren B maila sortua izan, eta urte asko egin zituen bertan.

2003 eta 2006 artean hirugarren mailan ibili zen baina maila galdu eta ordutik Bizkaiko erregional mailako ligatan aritu da.

Uniformea 
 Lehenengoa: Zamarra gorria eta praka urdinak.

Futbol Zelaia 
Iparralde Futbol Zelaiak 1.000 ikusleentzako tokia du.

Palmaresa 
 Afizionatuen Espainiako futbol txapelketa (1): 1945.
 Hirugarren Maila (1): 1968.

Datuak 
2023-24 barne:
 Denboraldiak Lehenengo Mailan: 0
 Denboraldiak Bigarren Mailan: 13
 Denboraldiak Bigarren B Mailan: -
 Denboraldiak Lehen maila RFEFn: 0
 Denboraldiak Bigarren maila RFEFn: 0
 Denboraldiak Hirugarren Mailan: 18
 Denboraldiak Hirugarren maila RFEFn: 0
 Emaitzarik onena: 3. postua (Bigarren Mailan, 56-57 eta 58-59 denboraldietan).

Azken urteetako ibilbidea

Jokalari famatuak 
 Jose Maria Amorrortu
 Jose Eulogio Garate
 Zarra
 Jose Luis Lopez Panizo
 Raimundo Perez Lezama
 Txus Pereda
 Miguel Jones

Entrenatzaile famatuak 
 Rafael Iriondo

Kanpo estekak